severian-of-gabala.in-ascensionem-domini-nostri-iesu-christi-et-in-principium-actorum 29
Δεικνὺς οὖν ὁ Σωτὴρ τοὺς τύπους , ἁπλοῖ τὰς χεῖρας ὁμοῦ καὶ εὐλογεῖ , ἕως ἐσχάτης ἀναλήψεως τοὺς τύπους δεικνύς , ὅπως ἐν ταὐτῷ καὶ τὴν εὐλογίαν πληρώσῃ , καὶ τὸ πάθος δείξῃ · ὅτι τὸ παθὸν αὐτὸ καὶ σταυρωθὲν καὶ ἡλωθέν , τοῦτο ἀναλαμβάνεται . Πρόσεχε . Ἔμειναν δὲ οἱ τύποι ὥσπερ οὐλαὶ φαινόμεναι , λαμπρότητα στίλβουσαι · καὶ αὗται αἱ οὐλαὶ οὐκ ἀφανίζονται ἕως ἐσχάτης παρουσίας . Ὥσπερ γὰρ ἐπληροφόρησε τοὺς μαθητάς , ὅτι ἀποθανὼν ἀνέστη · οὕτω δεῖ πληροφορηθῆναι καὶ Ἰουδαίους τοὺς σταυρώσαντας , ὅτι ὃν ὕβρισαν , αὐτὸς βασιλεύει , καὶ πεπλήρωται τὸ τοῦ προφήτου λόγιον · Ὄψονται εἰς ὂν ἐξεκέντησαν · καὶ τότε ὄψονται πᾶσαι αἱ φυλαὶ τῆς γῆς , τῶν Ἰουδαίων οὐχὶ πάντων . Ἡ γὰρ δόξα τοῦ παθόντος ὅσον στεφανοῖ τοὺς πιστεύσαντας , τοσοῦτον καταισχύνει τοὺς ἀπιστήσαντας . Οὐκ εἶδες ἐν εἰκόσι βασιλικαῖς , ἐν ποίᾳ ὄψει παρεστήκασι τὰ τῶν δορυφόρων τάγματα , καὶ ἐν οἵᾳ ταπεινώσει ὑποτέτακται τὰ τῶν πολεμίων ; Πῶς περὶ τὴν ἄνω ζώνην οἱ σύντροφοι τῆς βασιλείας , παρρησίᾳ πολλῇ παρεστήκασιν , ὡς πεπαρρησιασμένοι τῇ κοινωνίᾳ τῆς δόξης · οἱ δὲ πολέμου νόμῳ καταληφθέντες δέσμιοι , ὑπὸ τοὺς πόδας κείμενοι ἐν αὐτῇ τῇ εἰκόνι · οἱ μὲν παρ’ αὐτόν , οἱ δὲ ὑπ’ αὐτόν ; Οὕτως ὅταν φανῇ ὁ πάντων Δεσπότης ἐν τῇ δευτέρᾳ παρουσίᾳ ἐν σαρκί , καὶ δείξῃ τοὺς τύπους τῶν ἥλων καὶ τὰ τραύματα ἐκεῖνα λάμποντα τὴν ἀθανασίαν , παραστήσει μὲν ἑαυτῷ τοὺς ἁγίους ὥσπερ συντρόφους τινὰς τῆς βασιλείας , καὶ ταῖς ζώναις ταῖς βασιλικαῖς λάμποντας , τῷ θρόνῳ τῆς βασιλείας παρεστῶτας · καὶ πάντας τοὺς ἐναντιωθέντας τῷ σταυρῷ , Ἰουδαίους τε καὶ Ἕλληνας , καὶ αἱρετικοὺς τοὺς κατά τῆς θεότητος μανέντας , τοὺς μὲν δεσμίους παραστήσει , τοὺς δέ σταυρώσει . Οὐκ εἶδες βαρβάρων πλήθη , τὰ μὲν δεδεμένα , τὰ δὲ ἐσφαγμένα ; Τοῦτο γίνεται καὶ ἐπὶ τοῦ Χριστοῦ · δεθήσονται πάντες οἱ ἀντιλέγοντες καθὼς γέγραπται · Τοῦ δῆσαι τοὺς βασιλεῖς αὐτῶν ἐν πέδαις , καὶ τοὺς ἐνδόξους αὐτῶν ἐν χειροπέδαις σιδηραῖς · τοῦ ποιῆσαι ἐν αὐτοῖς κρῖμα ἔγγραπτον . Εἶτα τούτων οὕτως γινομένων , τί ἔσται ; Δόξα αὕτη ἐστὶ πᾶσι τοῖς ὁσίοις αὐτοῦ . Ὅτι μὲν οὖν δεθήσονται , ὡμολόγηται · ὅτι δὲ καὶ σφαγήσονται , ποῦ ; Σφαγὴν δὲ λέγω , οὐ τὴν δι’ αἵματος , ἀλλὰ τὴν ἐν τῇ κρίσει τιμωρίαν .
Lemmas: δείκνυμι οὖν ὁ Σωτήρ ὁ τύπος , ἁπλόω ὁ χείρ ὁμοῦ καί εὐλογέω , ἠώς ἔσχατος ἀνάληψις ὁ τύπος δείκνυμι , ὅπως ἐν αὐτός καί ὁ εὐλογία πληρόω , καί ὁ πάθος δείκνυμι · ὅτι ὁ πάσχω αὐτός καί σταυρόω καί ἡλόω , οὗτος ἀναλαμβάνω . προσέχω . μένω δέ ὁ τύπος ὥσπερ οὐλή φαίνω , λαμπρότης στίλβω · καί αὐτός ὁ οὐλή οὐ ἀφανίζω ἠώς ἔσχατος παρουσία . ὥσπερ γάρ πληροφορέω ὁ μαθητής , ὅτι ἀποθνήσκω ανέστη · οὕτως δέω πληροφορέω καί Ἰουδαῖος ὁ σταυρόω , ὅτι ὅς ὑβρίζω , αὐτός βασιλεύω , καί πληρόω ὁ ὁ προφήτης λόγιος · ὁράω εἰς εἰμί ἐκκεντέω · καί τότε ὁράω πᾶς ὁ φυλή ὁ γῆ , ὁ Ἰουδαῖος οὐ πᾶς . ὁ γάρ δόξα ὁ πάσχω ὅσον στεφανόω ὁ πιστεύω , τοσοῦτος καταισχύνω ὁ ἀπιστέω . οὐ ὁράω ἐν εἰκών βασιλικός , ἐν ποῖος ὄψις παρίστημι ὁ ὁ δορυφόρος τάγμα , καί ἐν οἷος ταπείνωσις ὑποτάσσω ὁ ὁ πολέμιος ; Πῶς περί ὁ ἄνω ζώνη ὁ σύντροφος ὁ βασίλεια , παρρησία πολύς παρίστημι , ὡς παρρησιάζω ὁ κοινωνία ὁ δόξα · ὁ δέ πόλεμος νόμος καταλαμβάνω δέσμιος , ὑπό ὁ πόδι κεῖμαι ἐν αὐτός ὁ εἰκών · ὁ μέν παρά αὐτός , ὁ δέ ὑπό αὐτός ; οὕτως ὅταν φαίνω ὁ πᾶς Δεσπότη ἐν ὁ δεύτερος παρουσία ἐν σάρξ , καί δείκνυμι ὁ τύπος ὁ ἧλος καί ὁ τραῦμα ἐκεῖνος λάμπω ὁ ἀθανασία , παρίστημι μέν ἑαυτοῦ ὁ ἅγιος ὥσπερ σύντροφος τις ὁ βασίλεια , καί ὁ ζώνη ὁ βασιλικός λάμπω , ὁ θρόνος ὁ βασίλεια παρίστημι · καί πᾶς ὁ ἐναντιόομαι ὁ σταυρός , Ἰουδαῖος τε καί Ἑλληνᾶς , καί αἱρετικός ὁ κατά ὁ θεότης μαίνομαι , ὁ μέν δέσμιος παρίστημι , ὁ δέ σταύρωσις . οὐ ὁράω βάρβαρος πλῆθος , ὁ μέν δέω , ὁ δέ σφάζω ; οὗτος γίγνομαι καί ἐπί ὁ Χριστός · δέω πᾶς ὁ ἀντιλέγω καθώς γράφω · Τοῦ δέω ὁ βασιλεύς αὐτός ἐν πέδη , καί ὁ ἔνδοξος αὐτός ἐν χειροπέδη σιδήρεος · ὁ ποιέω ἐν αὐτός κρίμα ἔγγραπτος . εἶτα οὗτος οὕτως γίγνομαι , τίς εἰμί ; Δόξα οὗτος εἰμί πᾶς ὁ ὅσιος αὐτός . ὅτι μέν οὖν δέω , ὁμολογέω · ὅτι δέ καί σφάζω , ποῦ ; σφαγή δέ λέγω , οὐ ὁ διά αἷμα , ἀλλά ὁ ἐν ὁ κρίσις τιμωρία .